**Тэма: “Націск”**

**Мэта**:

1.Вучыць вызначаць націскныя склады, узбагачаць лексічны запас вучняў.

**Задачы:**

1.Развіваць уменне знаходзіць у слове націскны склад.

2.Актывізаваць пазнавальную дзейнасць праз групавую форму работы.

3.Выхоўваць любоў да родных мясцін.

**Тып урока**: камбініраваны, засваенне новага матэрыялу.

**Ход урока**

***І. Арганізацыйны момант***

а. Прывітанне.

б. Паведамленне аднаго з вучняў “Як я ішоў у школу”.

На дошцы размешчаны малюнкі: сонейка, дажджавыя хмары, матылькі, кветкі, птушкі, кропелькі дажджу г.д.

Вучань выбірае адпаведныя малюнкі і стварае карціну, якую ён убачыў, калі ішоў у школу.

Вучань расказвае: “Калі я ішоў у школу, свяціла сонейка, лёталі матылькі, плылі светлыя воблачкі па небе, шчабяталі птушкі і па-гэтаму на душы было прыемна і весела. Я вельмі люблю свай край, сваю родную вёску.”

в. Настаўнік:

– Вялікі дзякуй за увагу, пачынаем працаваць.

***ІІ. Праверка дамашняга задання***

Настаўнік:

– Ці ўсе выканалі дамашняе заданне? Што было цяжкім у выкананні дамашняга задання? Давайце зробім праверку. Як падзяліць словы для пераносу з *дз, дж*? (*Дз, дж* не раздзяляецца пры пераносе слоў, калі яны абазначаюць адзін гук).

Настаўнік :

– Малайцы, вы добра справіліся з дамашнім заданнем.

***ІІІ. Чыстапісанне***

*чв чц*

Настаўнік:

– Калі ласка, прапішыце першы радок злучэнне літар *чв, чц*.

(Настаўнік паказвае, як пішыцца злучэнне гэтых літар).

Настаўнік:

– Сёння мы з вамі пазнаёмімся з новым слоўнікавым словам. Вы яго самі адгадаеце.

1)Гэта дзень нядзелі, які стаіць паміж серадой і пятніцай (чацвер).

2)Загадка.

Сем братоў часа роўныя, а імёны розныя.

3)Назавіце чацвёрты (ад нядзелі) дзень тыдня.

Неабходна звярнуць увагу на правільнае (мяккае) вымаўленне гука ц’ у слове.

Прапішыце гэтае слова ў сваіх сшытках. Палічыце, колькі ў слове галосных, колькі – зычных (6 літар, 6 гукаў; 2 галосныя, 4 зычныя). Складзіце са словам сказ і запішыце яго ў сшыткі.

***IV. Слоўнікавая работа***

Знайдзіце ў слоўнікавых словах памылкі і выпраўце іх.(запіс на дошцы)

*радзіма, дождж, ікскурсія, сябр, яблак, надворе*

(Вучні выпраўляюць памылкі).

Правільны варыянт слоў.

*Радзіма, дождж, экскурсія, сябар, яблык, надвор’е*

Настаўнік:

– Дзякуй усім за працу, а мы працягваем працаваць далей.

***V. Паведамленне новай тэмы***

*На двярах замка няма замка.*

Прачытайце сказ.

Настаўнік:

– Сёння мы з вамі даведаемся для чаго патрэбны націск. Якая яго роля? Ваша задача – быць уважлівымі і нічога цікавага не прапусціць. Ведаеце, што здарылася са словамі, якія забыліся пра націск? (Адказы вучняў).

Настаўнік:

– Прачытайце сказ, у словах, якія пішуцца аднолькава, пастаўце правільна націск.

***VІ. Работа з падручнікам***

Назіранне за вымаўленнем слоў. Практыкаванне 87 ст. 41(работа ў парах). *Вецер, сонца, пшаніца, хмара, поле, рэчка, возера, каласы*

Настаўнік:

– Запішыце словы і падкрэсліце склад, які вымаўляецце з большай сілай голасу. (Адказы вучняў).

*Работа з правілам* (ст. 41).

Настаўнік:

– Што такое націск? Які склад у слове называецца націскным? (Адказы вучняў).

Настаўнік:

– Будзьце ўважлівы, націск не ставіцца над словам з аднаго складу і над літарай «ё». Напрыклад, *зялёны, мёд* і г.д.

Практыкаванне 88, ст.42 (работа ў парах). Вучні дзеляцца на 2 пары, кожная атрымоўвае заданне. (Першая - спісвае словы з націскам на першым складзе, другая – на другім складзе).

*Сарокі, ластаўкі, верабей, салавей, бусел, варона, шпак, сініца, зязюля,дразды*

Настаўнік:

– Дзеці, ці заўважалі вы, якіх птушак можна ўбачыць у нашай мясцовасці? (Вучні расказваюць пра птушак, якіх яны бачылі).

***VII. Замацаванне тэмы***

Практыкаванне 90, ст.43 (самастойная праца вучняў).

Настаўнік:

– Выпішыце са слоўніка назвы дзён тыдня. Абазначце націск у словах.

*Панядзелак, аўторак, серада, чацвер, пятніца, субота, нядзеля.*

Узаемаправерка задання. (Вучні мяняюцца сшыткамі, правяраюць заданне адзін у аднога і ацэньваюць работы таварышаў).

*Зрокавая фізкульхвілінка*

*Гутарка:*

Настаўнік:

– Мы ўжо назіралі, якая сёння раніца ў нашай вёсцы, якія птушкі прылятаюць да нас. А ці ведаеце вы прыказкі пра свой родны край? (Адказы вучняў).

На дошцы вывешваюцца прыказкі, трэба растлумачыць іх сэнс.

*Усюды добра, а дома лепей.*

*Радзіма – матка, чужына – мачаха.*

*Усякаму мілая свая старонка.*

*Чалавек без Радзімы, як салавей без песні.*

*Няма смачнейшай вадзіцы, як з роднае крыніцы.*

На стале раскладзены карткі з заданнем:

– 1 картка – пастаўце націск у словах: *воблака, неба, рака, бяроза, зоркі, месяц, хлопчык*;

– 2 картка – знайдзіце памылкі і пастаўце правільна націск у словах: *горад, стол, яблынька, мост, горы, дзеці, пошта*;

– 3 картка – адкажыце на пытанне, калі не ставіцца знак націску? (Работа па картках).

***VIII. Падвядзенне вынікаў***

*Крыжаванка:*

*1.У выразе зараз у нас серада замяніце слова «зараз». (Сёння).*

*2. Сёння серада, чацвер будзе … (Заўтра).*

*3. Як праходзіць наш урок? (Цікава).*

*4. Дні тыдня розныя … (Імёны).*

*5.Чацвер будзе заўтра, а пятніца … (Паслязаўтра).*

*6.Завяршэнне якой-небудзь справы. (Канец).*

|  |  |  |  |  |  |
| --- | --- | --- | --- | --- | --- |
| с | е | н | н | я |  |
|  | з | а | ў | т | р | а |  |
|  | ц | і | к | а | в | а |  |
|  | і | м | ё | н | ы |  |
|  | п | а | с | л | я | з | а | ў | т | р | а |
|  | к | а | н | е | ц |  |

Настаўнік:

– Прачытайце слова, якое атрымалася па вертыкалі (націск). Што такое націск? (Націск – гэта выдзяленне голасам аднаго са складоў). Як называецца склад слова, на які падае націск? (Склад слова, на які падае націск называецца націскным).

Настаўнік:

– Надышоў час заканчваць урок. Давайце ацэнім сваю работу на ўроку. (*Самаацэнка).* Я вельмі ўдячна вам за вашы адказы.

***IX. Дамашняе заданне***

Практыкванне 91, ст. 43.

Настаўнік:

– Дома вам трэба будзе спісаць словы і паставіць у іх націск. На ст. 41 вывучыць правіла.